
Parlamentul  României

Camera  Deputaţilor

Comisia pentru industrii si servicii







           Bucureşti, 15.09.2011

Nr.23/198/2011

AVIZ

asupra proiectului de Lege privind regimul deşeurilor 



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege privind regimul deşeurilor, transmis cu adresa nr.P.L.x415 din 20 iunie 2011, înregistrată sub nr.23/198 din 21 iunie 2011.



Proiectul de lege are ca obiect de reglementare transpunerea Directivei 2008/98/CE a Parlamentului European şi a Consiliului privind deşeurile şi de abrogare anumitor directive, cum ar fi Directiva Consiliului 75/439/CEE privind eliminarea deşeurilor uzate şi Directiva 87/101/CEE de modificare a acesteia, Directiva 91/689/CEE privind deşeurile periculoase şi Directiva 2006/12/CE privind deşeurile.


Proiectul de lege a fost adoptat de Senat în şedinţa din 14 iunie 2011.



Consiliul Legislativ a avizat favorabil proiectul de lege cu avizul nr.426/12.04.2011.



Membrii comisiei au dezbătut proiectul de lege în şedinţele din 29.06.2011 şi 14.09.2011. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege privind regimul deşeurilor cu un amendament admis prevăzut în anexă.

 

Prin obiectul şi conţinutul său, propunerea legislativă face parte din categoria legilor organice.


Potrivit art.75 alin. (1) din Constituţia României, republicată, Camera Deputaţilor este Cameră decizională.

VICEPREŞEDINTE,

Alin Silviu Trăşculescu

Expert parlamentar,

Dr.Maria Cristina Bălănescu
ANEXĂ

A M E N D A M E N T E    A D M I S E
la proiectul de Lege privind regimul deşeurilor

	Nr.

crt.
	Text 

Proiect de Lege privind regimul deşeurilor

	Text Senat


	Amendamente admise /Autor
	Motivaţie


	0
	1
	2
	3 
	4

	1.
	Art. 15 (1)
Unităţile şi întreprinderile care valorifică deşeurile au următoarele obligaţii: 

a) să deţină spaţii special amenajate pentru stocarea deşeurilor în condiţii care să garanteze reducerea riscului pentru sănătatea umană şi deteriorarea calităţii mediului;
b) să evite formarea de stocuri de deşeuri care urmează să fie valorificate, precum şi de produse rezultate în urma valorificării care ar putea genera fenomene de poluare a mediului sau care să prezinte riscuri asupra sănătăţii populaţiei;
c) să adopte cele mai bune tehnologii disponibile în domeniul valorificării deşeurilor.
(2) Operatorii economici care desfăşoară activităţi de valorificare, prevăzute în anexa nr. 3, se înscriu la Ministerul Economiei, Comerţului şi Mediului de Afaceri.

(3) Procedura de înscriere pentru operatorii economici prevăzuţi la alin. (2) se stabileşte prin ordin al ministrului economiei, comerţului şi mediului de afaceri, cu avizul ministrului mediului şi pădurilor, în termen de 120 de zile de la data intrării în vigoare a prezentei legi.

	Art.15.- (1) Unităţile şi întreprinderile care valorifică deşeurile au următoarele obligaţii:

a) să deţină spaţii special amenajate pentru stocarea deşeurilor în condiţii care să garanteze reducerea riscului pentru sănătatea umană şi deteriorarea calităţii mediului;

b) să evite formarea de stocuri de deşeuri care urmează să fie valorificate, precum şi de produse rezultate în urma valorificării care ar putea genera fenomene de poluare a mediului sau care să prezinte riscuri asupra sănătăţii populaţiei;

c) să adopte cele mai bune tehnologii disponibile în domeniul valorificării deşeurilor, în momentul achiziţiei.
(2) Valorificarea deşeurilor se realizează numai în instalaţii, prin procese sau activităţi autorizate de autorităţile publice competente. Este interzisă construirea acestor instalaţii care gestionează sau depozitează deşeuri industriale toxice şi/sau radioactive la o distanţă mai mică de 20 km de linia de ţărm a Mării Negre.


	Se elimină.

Dep.Nicuşor Păduraru

Grupul Parlamentar PD-L
	Se propune revenirea la forma iniţială deoarece:

1.Conform prevederilor Art.53, MECMA are urmatoarele atributii:

a) elaborează strategii şi programe sectoriale de gestionare a deşeurilor industriale, de reconstrucţie ecologică şi urmăreşte aducerea la îndeplinire a acestora de către operatorii economici; 

b) participă la elaborarea reglementărilor specifice pentru gestionarea diferitelor tipuri de deşeuri industriale, precum şi pentru operaţiunile de reciclare şi de valorificare a acestor deşeuri, cu avizul autorităţii publice centrale de protecţie a mediului; 

c) coordonează şi supraveghează, activitatea de reciclare a deşeurilor industriale. 

2.  Conform definitei, prevazuta in Anexa nr.1,  „reciclarea – este orice operatiune de valorificare prin care deseurile sunt transformate in produse, materiale sau substante.................”;

3.  Toate operatiunile de valorificare a deseurilor, prevazute in Anexa nr.3, sunt activitati industriale;

4.   In plus, in afara de faptul ca activitatea, in sine, este o activitate industriala, si rezultatul acestei activitati respectiv, obtinerea de produse si materii prime secundare, apartine in exclusivitate industriei;

5. Pentru realizarea atributiilor ministerului, de a elabora strategii si programe sectoriale precum si de a coordona si supraveghea activitatea de reciclare in Romania, rezultate atat din prezentul proiect de lege cat si din alte reglementari, sunt necesare un minim de informatii referitoare la operatorii economici care desfasoara astfel de activitati, dotarea tehnologica a acestora si posibilitatile de sprijin financiar in vederea dezvoltarii si modernizarii lor, resursa interna de materii prime secundare, etc;

6.  Prin abrogarea O.U.G. nr.16/2001, privind gestionarea deseurilor industriale reciclabile, prevazuta la Art.68, MECMA pierde orice legatura cu activitatea respectiva;

7. Introducerea celor 2 alineate ale Art.15 s-a facut de comun acord cu MMP si celelalte institutii, in grupurile de lucru pe perioada elaborarii, dezbaterii publice si avizarii, iar Guvernul a aprobat aceasta forma;

8.  Inscrierea operatorilor economici care desfasoara activitati de valorificare,    la Ministerul Economiei, Comertului si Mediului de Afaceri, nu incalca nici prevederile Directivei 2008/98 si nici alte prevederi ale UE, deoarece:

- nu se solicita obtinerea unei autorizatii sau licente suplimentare:

- nu se pun conditionalitati;

- nu se percep taxe;

- nu este necesara deplasarea (inscrierea se face prin corespondenta sau online);

- reprezinta, pur si simplu, o luare in evidenta a acestora si numai in baza autorizatiei de mediu pe care o detin, deci nu reprezinta nici o povara administrativa suplimentara, asa cum este motivat amendamentul Senatului.




VICEPREŞEDINTE,

Alin Silviu Trăşculescu

Expert parlamentar,

Dr. Maria Cristina Bălănescu

